CELEX: 62015TN0452
Language: et
Date: 2015-08-10 00:00:00
Title: Kohtuasi T-452/15: 10. augustil 2015 esitatud hagi – Petrov jt versus Euroopa Parlament

3.11.2015   
            
            
               ET
            
            
               Euroopa Liidu Teataja
            
            
               C 363/39
            
         10. augustil 2015 esitatud hagi – Petrov jt versus Euroopa Parlament
   (Kohtuasi T-452/15)
   (2015/C 363/48)
   Kohtumenetluse keel: saksa
   
      Pooled
   
   
      Hagejad: Andrei Petrov (Peterburi, Venemaa), Fjodor Birjukov (Moskva, Venemaa), Aleksander Sotnitšenko (Peterburi, Venemaa) (esindaja: advokaat P. Richter)
   
      Kostja: Euroopa Parlament
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Parlamendi presidendi 16. juuni 2015. aasta otsus, millega kehtestati hagejatele Euroopa Parlamendi hoonesse sissepääsu keeld;
            
         
               —
            
            
               mõista menetluskulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad kaks väidet.
   
               1.
            
            
               Esimene väide, mille kohaselt on rikutud Euroopa Liidu põhiõiguste harta artiklit 21
               Hagejad leiavad, et neid diskrimineeriti üksnes nende kodakondsuse alusel ja Euroopa Liidu põhiõiguste harta artiklis 21 sätestatud diskrimineerimise keeldu rikkudes, kuna sissepääsu keelu kehtestamiseks puudusid sisulised põhjused. Hagejad on veel seisukohal, et nende viibimine parlamendihoones ei ohusta ei parlamendi turvalisust ega toimimisvõimet.
            
         
               2.
            
            
               Teine väide, mille kohaselt on kuritarvitatud kaalutlusõigust
               Hagejad väidavad, et Euroopa Parlamendi presidendi toimingud on meelevaldsed ja on põhimõtteliselt vastuolus esmases õiguses sätestatud diskrimineerimise keeluga.